Курт Тухолски
Кучета-водачи

Превод от немски: Венцеслав Константинов, —

chitanka.info

В града умни кучета водят слепците — те бавно вървят,

душат и дирят, намират им верния път.

Доскоро, слепци, пет години пътя ви други избираха.

Ръмжаха и лаеха, живите хора дресираха.

Доскоро, слепци, вълци в окопите кални ви настаняваха,

вериги ви слагаха, за храна помия ви даваха.

Когато усетиха края, избягаха. Лочиха кръв човешка

и носят зад граница днес отговорност най-тежка.

Кучето зорко ви води по вашия път,

ушите наострило — в погледа кротост и вярност блестят.

Слепци! Никой водач, с медали обкичен и скучен,

пред Бога не се извисява човешки така като вашето куче!

1921

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.